Filipa z Hainaultu

Filipa z Hainaultu (* 24. jún 1311, Valenciennes, Francúzske kráľovstvo – † 15. august 1369, Windsor Castle, Anglické kráľovstvo) bola anglická kráľovná ako manželka Eduarda III. U poddaných bola veľmi obľúbená, najmä pre svoje priateľské a ústretové správanie.

Detstvo 
Narodila vo Valenciennes, meste v historickom Flámsku a dnes vo Francúzsku. Bola dcérou Viliama I., hainaultského grófa, a Johany z Valois. Jej prastarý otec bol francúzsky kráľ z rodu Kapetovcov, Filip III..

Manželstvo 

24. januára 1328 sa vydala za Eduarda v Yorskej katedrále, čo bolo jedenásť mesiacov po jeho nástupe na anglický trón a, na rozdiel od mnohých svojich predchodkýň, sa Angličanom neodcudzila ani napriek tomu, že vydržiavala veľa cudzích dvoranov a ďalších cudzincov na anglickom dvore. Svojho prvého syna Eduarda porodila deväť dní pred svojimi devätnástymi narodeninami.

Filipa v roku 1333 sprevádzala svojho manžela Eduarda na jeho ceste do Škótskeho kráľovstva a v rokoch 13381340 na ceste do Flámska, kde ju nadšene vítali, pretože bola preslávená svojou jemnosťou a súcitom. Ľudia si ju najviac zapamätali ako ženu s dobrým srdcom, ktorá v roku 1347 presvedčila svojho manžela, aby ušetril životy calaiských mešťanov, ktorých rozkázal popraviť.

Keď bol jej manžel na európskom kontinente, Filipa niekoľkokrát v Anglicku vystupovala ako regentka.

V neskorších rokoch priberala na váhe a to len podporovalo jej milujúci výzor priateľskej, domáckej a materskej ženy, ako ju vnímali jej poddaní. Filipa porodila štrnásť detí, z toho deväť detí prežilo. Dve jej deti zomreli počas Čiernej smrti v roku 1348.

Smrť 
15. augusta 1369 zomrela Filipa vo Windsor Castle a pochovali ju vo Westminsterskom opátstve. Podľa všetkého počas svojho 40-ročného manželstva s Eduardom bola šťastná aj napriek jeho milostnému pomeru s Alice Perrersovou, ktorý mal v neskorších rokoch ich manželstva.

Deti 
Filipa a Eduard mali spolu štrnásť detí. Kvôli rivalite ich piatich synov, ktorí prežili do dospelosti, vznikla dlhotrvajúca občianska vojna, známa ako Vojna ruží.
 Eduard, Čierny princ (* 15. jún 1330† 8. jún 1376) ∞ 1361 grófka Jana z Kentu  (* 1326/1327† 1385)
 Izabela Anglická (* 16. jún 1332† 1379) ∞ 1365 gróf Enguerrand VII. z Coucy (* 1340† 1397)
 Johana Anglická (* 19. december 1333/ 28. január 1334† 1. júl 1348)
 Wiliam (* 16. február 1337† 8. júl 1337)
 Lionel Antwerpský, 1. vojvoda z Clarence (* 29. november 1338† 7. október 1368) ∞ 1352 Alžbeta z Burgh 1332† 1363)
 Ján z Gentu, 1. vojvoda z Lancasteru (* 6. marec 1340† 3. február 1399) ∞
 1359 Blanka Lancasterová (* 1342† 1369)
 1371 princezná Konštancia Kastílska (* 1354† 1394)
 1396 Katarína Swynfordová (* cca 1350† 1403)
 Edmund z Langley, 1. vojvoda z Yorku (* 5. jún 1341† 1. august 1402) ∞ 
 1372 princezná Izabela Kastilská (* 1355† 1392)
 1392 lady Jana Hollandová (* cca 1380† 1434)
 Blanche (*/† 1342)
 Mária Plantagenetová (* 10. október 1344† 1362) ∞ 1361 bretónsky vojvoda Ján IV. (* 1339† 1399)
 Thomas (* 1347† 1348)
 William (* 24. jún 1348† 5. september 1348)
 Margaréta Plantagenetová (* 20. júl 1346† 1361) ∞ 1359 gróf Ján Hastings (* 1347† 1375)
 Johana (*/† 1351)
 Thomas Woodstock, 1. vojvoda z Gloucesteru (* 7. január 1355† 8. / 9. september 1397) ∞ 1376 grófka Eleonóra z Bohunu (* cca 1366† 1399)

Genealógia

Pozri aj 
 Eduard III.
 Čierny princ Eduard
 Ján z Gentu

Iné projekty

Externé odkazy 
 Genealógia rodu Plantagenetovcov a Lancasterovcov (Lancasterovci boli vetvou dynastie Plantagenetovcov)] 
 Genealógia Lancasterskej línie rodu Plantagenetovcov

Zdroj 
 

Kráľovské manželky Anglicka
Dámy Podväzkového rádu
Osobnosti z Valenciennes